section_heading: Igračka karijera
paragraph_text: Abel Xavier je nogomet počeo igrati u portugalskom klubu Estrela da Amadora. Zbog odličnih igara kupuje ga lisabonski velikan Benfica. S klubom 1994. osvaja portugalsko prvenstvo a sljedeće sezone seli u Bari koji je igrao u Serie A. Nakon jedne sezone u klubu, Xavier odlazi u španjolski Real Oviedo za koji je nastupao dvije sezone.